Dark Horse Records

Dark Horse Records a oa un ti-embann pladennoù, bet krouet gant an arzour saoz George Harrison (1943-2001) e miz Mae 1974. Anv al label a oa bet dibabet diwar anv ur ganaouenn gant Harrison — Dark Horse — bet enrollet un nebeud mizioù kent.

Pa dremenas Harrison e 2001 e kemeras e wreg Olivia (1948-) hag e vab Dhani (1978-) penn an embregerezh.

O kregiñ gant Splinter
Magañ a rae George Harrison ur gwir garantez ouzh ar sonerezh hag, a-viskoazh, e voe an hini e-touez pevar ezel The Beatles a glaskas liammañ darempredoù kreñv gant sonerien all er-maez eus ar strollad. Gantañ eo e voe pedet Eric Clapton (1945-) ha Billy Preston (1946-2006) da gemer perzh ingal en enrolladenn pladennoù 'zo pe e pleustradegoù. A drugarez dezhañ e voe produet gant Apple Records oberennoù meur a arzour evel ar strollad Badfinger, Jackie Lomax (1944-2013), Ravi Shankar (1920-2012) ha Doris Troy (1937-2004).

Pa grogas Apple Records, ti-embann pladennoù ar strollad The Beatles, da vont da fall e reas Harrison e vennozh sevel e gevredigezh produiñ dezhañ. Daou ganer an daouad Splinter a oa o paouez bezañ krouet a voe kentañ arzourienListenn an holl bladennoù embannet gant Dark Horse Records, war al lec'hienn Discogs. o sinañ evit Dark Horse Records. Tri albom a voe embannet (hag un toullad Singles hag Extended Plays (EPs)) :
 The Place I Love (embannet e voe ar ganaouenn Costafine Town d'an 13 a viz Gwengolo 1974, ur sizhun a-raok an albom e-unan),
 Harder To Live (1975),
 Two Man Band (1977).

Ravi Shankar
Kejet en devoa George Harrison gant Ravi Shankar e Londrez (Bro-Saoz) e miz Mezheven 1966. E Srinagar (Jammu ha Kachmir) en devoa desket ar gitarour saoz seniñ sitar digant ar soner indian nebeut amzer war-lerc'h, da-geñver ur veaj c'hwec'h sizhunvezh en India. Diwar neuze e oant chomet mignoned vras ha ne voe ket pell Shankar oc'h asantiñ bezañ produet e oberennoù gant an embregerezh yaouank ivez, daou albom en o zouez :
 Shankar Family & Friends (miz Gwengolo 1974),
 Ravi Shankar's Music Festival From India (miz C'hwevrer 1976).

George Harrison e-unan
Evit George Harrison, liammet e oa dre gevrat ouzh EMI betek ar 27 a viz Genver 1976, evel pep ezel eus ar strollad The Beatles. Se zo kaoz ne voe ket evit embann e gentañ albom dre e label dezhañ nemet e miz Du 1976 :
 Thirty Three & 1/3,
 George Harrison (miz C'hwevrer 1979),
 Somewhere in England (miz Mezheven 1981),
 Gone Troppo (miz Du 1982),
 Cloud Nine (miz Du 1987),
 Brainwashed (miz Du 2002).
Levezonet-mat e voe Harrison gant ar vitologiezh hindouat e-kerzh e chomadenn eno en hañv 1976. Ma tibabas Uchchaihshravas, ar marc'h e seizh penn, da logo ofisiel e gevredigezh, goude bezañ gwelet ar skeudenn anezhañ ouzh ur voest houarn. 

Kanerien ha sonerien all
Arzourien all, brudet pe vrudetoc'h, a voe embannet o fladennoù gant Dark Horse Records :
 Attitudes (Attitudes 1975, Good News, 1977),
 Keni Burke (Keni Burke, 1977),
 Five Stairsteps (2nd Resurrection, 1976),
 Jiva (Jiva, 1975),
 Henry McCullough (Mind Your Own Business!, 1975),
 Lara Stephen (Deep Dead Blue, 2001).Diaes eo lavaret o devoa lezet an holl anezhe roudoù divarvel en istor ar sonerezh arnevez...

Liammoù diavaez
  Costafine Town kanet gant Splinter.

Levrlennadur
 François Plassat, The Beatles discomania, JBz & Cie (Hugo et Compagnie), miz Gwengolo 2011, pajennoù 180-181.

Notennoù ha daveennoù

Rummad:George Harrison
Rummad:Tiez-embann pladennoù